Prosjektet ble igangsatt under militærstyret til president Emílio Garrastazu Médici, og formålet med veien var å integrere de nordlige delene av Brasil med resten av landet, og også med Colombia, Peru og Ecuador. En annen viktig målsetning var å avhjelpe virkningene av tørken som rammet de nordøstre delstatene, ved å sørge for en rute inn til stort sett tomt land som kunne bosettes, inne i regnskogen.